**Biedrība „Latvijas Riteņbraukšanas federācija”**

**Reģ. Nr.40008023340**

**Grostonas iela 6b, Rīga, LV-1013**

**Padomes sēdes protokols Nr. 5**

Rīgā, Grostonas ielā 6b, Rīga, LV-1013

2013. gada 27. februārī, plkst. 14:00

Piedalās Latvijas Riteņbraukšanas federācijas, turpmāk – LRF, padomes locekļi: Igo Japiņš, Edgars Dupats, Normunds Noreiko, Olafs Lakučs, Dace Dimante.

Padome sanākusi piecu locekļu sastāvā. Padome ir lemttiesīga.

Uzaicināti: valdes loceklis Jānis Sniedze, preses sekretārs Toms Markss, BMX menedžeris Artis Ozols, izlases galvenais treneris Ivo Lakučs

Sēdi vada: Igo Japiņš.

Protokolē: Toms Markss

Padomes sēdes vadītājs I.Japiņš izsaka priekšlikumu izskatīt padomes sēdes darba kārtībā šādus jautājumus:

1.   BMX Eiropas čempionāta 9./10. kārtas organizētāja ziņojums

2.    BMX izlašu kritēriju projekta izskatīšana, apspriešana, pieņemšana (I.Lakučs)

3.    LRF kopsapulces datuma noteikšana;

4.    Ar LRF budžeta projekta saistīto jautājumu izskatīšana, apspriešana, akceptēšana; (D.Dimante,A.Ozols)

**1.BMX Eiropas čempionāta 9./10. kārta.**

Olafs Lakučs sniedz ziņojumu par BMX Eiropas čempionāta 9./ 10. kārtas organizēšanas aktualitātēm. Padomes locekļi tiek iepazīstināti ar dzīvošanas iespējām sacensību vietā, mājas lapu, sacensību tehnisko norisi un citiem organizatoriskajiem jautājumiem.

Padomes sēdes dalībnieki un Ivo Lakučs debatēs izsaka viedokli par organizatoriskajiem jautājumiem dalībnieku ērtību nodrošināšana, trases stāvokli, finansējuma piesaistīšanas iespējām.

**Padome, balsojot par Normundam Noreiko, Olafam Lakučam, Dacei Dimantei, Edgaram Dupatam un Igo Japiņam, pieņem zināšanai Olafa Lakuča ziņojumu un, NOLEMJ:**

1.pieņemt zināšanai BMX Eiropas čempionāta 9./10.kārtas organizēšanas komitejas locekļa O.Lakuča ziņojumu;

2.uzdot BMX Eiropas čempionāta 9./10.kārtas organizētājam – biedrības “Sporta klubs Rīgas Favorīts” valdes loceklim A.Ernstsonam sagatavot un iesniegt LRF sacensību budžetu līdz 04.03.2013.

3.jautājuma izskatīšanu atlikt uz nākamo padomes sēdei, līdz kurai padomes locekļiem tiks izsūtīta A.Ernstsona sagatavotais budžets.

**2. BMX izlašu kritēriju projekta izskatīšana, apspriešana, pieņemšana (I.Lakučs).**

I.Lakučs sniedz ziņojumu par BMX izlašu atlases Eiropas čempionātam un pasaules čempionātam kritēriju projektu, pēc kura tiks noteikti izlašu sastāvi startiem Eiropas un pasaules čempionātos. Sēdes dalībnieki tiek iepazīstināti ar kritērijiem, kandidātu sarakstu un izlašu kopējo tāmi. Padomes locekļi debatē par kritērijiem, izlašu nokļūšanu pasaules čempionātā, jaunatnes izlases trenera funkcijām.

**Padome, balsojot Normundam Noreiko, Olafam Lakučam, Dacei Dimantei, Edgaram Dupatam un Igo Japiņam par, NOLEMJ:**

2.1.Apstiprināt BMX izlašu kritērijus.

2.2.Pieņemt zināšanai I.Lakuča sniegto informāciju, ka kritēriji ik gadus tiks precizēti.

**3. LRF kopsapulces datuma noteikšana.**

Dace Dimante ziņo, ka līdz 2013.gada 14.martam būs sagatavots LRF 2012.gada pārskats. Dace Dimante piedāvā kā LRF biedru sapulces datumu noteikt 2013.gada 22.martu.

**Padome, balsojot Normundam Noreiko, Olafam Lakučam, Dacei Dimantei, Edgaram Dupatam un Igo Japiņam, par, NOLEMJ:**

3.1. LRF biedru sapulci noturēt 2013.gada 22. martā.

3.2. Informāciju par gaidāmas LRF biedru sapulces laiku un dienas kārtību nosūtīt LRF biedriem saskaņā ar LRF statūtos noteikto kārtību.

**4. Ar LRF budžeta projekta saistīto jautājumu izskatīšana, apspriešana, akceptēšana.**

4.1.Dace Dimante izvirza jautājumu par LRF atbalstu Eiropas čempionāta 9. un 10. posma rīkošanas atbalstīšanu BMX klubam Rīgas „Favorīts”. Padomes locekļi un Ivo Lakučs piedalās debatēs par atbalsta piešķiršanu.

**Padome, balsojot Normundam Noreiko, Olafam Lakučam, Dacei Dimantei, Edgaram Dupatam un Igo Japiņam par, NOLEMJ:** jautājuma izlemšanu atlikt līdz nākošajai LRF padomes sēdei.

4.2. Dace Dimante lūdz Padomes locekļu akceptu LRF biroja izdevums segt no LSFP un LOK piešķirtajiem līdzekļiem.

**Padome, balsojot Normundam Noreiko, Olafam Lakučam, Dacei Dimantei un Igo Japiņam par NOLEMJ:** akceptēt Daces Dimantes ierosinājumu LRF biroja izdevums segt no LSFP un LOK piešķirtajiem līdzekļiem.

4.3.Dace Dimante ierosina apstiprināšanai tāmi par kopējo sacensību nodrošināšanu šosejas, MTB un BMX sacensībām. Padomes locekļi debatē par finansējuma sadali sacensību nodrošināšanai. Ņemot vērā eošās LRF budžeta iespējas, Edgars Dupats ierosina kā prioritāti noteikt un atbalstīt Latvijas čempionātu organizēšanu.

**Pulksten 17.30 Edgars Dupats atstāj Padomes sēdi.**

**Padome, balsojot Normundam Noreiko, Olafam Lakučam, Dacei Dimantei un Igo Japiņam par, NOLEMJ:** sacensību nodrošināšanai no LRF budžeta līdzekļiem atbalstīt medicīnas izdevumus segšanu, tiesnešu izdevumus un balvu iegādi.

4.4.Dace Dimante lūdz padomes locekļu akceptu sacensību nodrošināšanai no LRF budžeta līdzekļiem iegādāties starta finiša zonas arku (pūsli). Padomes locekļi iepazīstas ar iespējamajiem variantiem.

**Padome, balsojot Normundam Noreiko, Olafam Lakučam, Dacei Dimantei un Igo Japiņam par NOLEMJ:** akceptēt Daces Dimantes ierosinājumu parstarta finiša zonas arkas (pūšļa) iegādāšanu.

4.5.Dace Dimante lūdz Padomes locekļu akceptu izlašu treneru atalgojuma noteikšanai.

**Padome, balsojot Normundam Noreiko, Olafam Lakučam, Dacei Dimantei un Igo Japiņam par, NOLEMJ**:sadalīt 17 750 latus, kas no LSFP līdzekļiem paredzēti treneru algām, sadalīt trijās daļās: 7000 latus piešķirt BMX virzienam un 10 000 latus MTB un šosejas riteņbraukšanas virzienam. 750 lati tiek atstāti rezervē.

Padome sēdi beidz 2013. gada 27. februārī plkst. 19.00

**Nākamo padomes sēdi sasaukt 2013.gada 19.martā, iepriekš apzinot padomes locekļus.**

*Protokolists Toms Markss*